### Beslutning

Godkendt.

### Sagsfremstilling

## Resume og sagens baggrund

Movia har udarbejdet forslag til Mobilitetsplan 2024, der aktuelt er i høring hos kommuner, regioner og en række øvrige interessenter. Planen indeholder en plan for udvikling af den kollektive trafik, hvor kerneprodukterne tog, bus og flextrafik suppleres med nye produkter og services, der præsenteres i fire temaer.

Administrationen har udarbejdet forslag til høringssvar.

## Indstillinger

Direktøren indstiller, at det administrative udkast til høringssvar godkendes.

## Behandling

Trafik- og [adresse], Teknik- og Miljøudvalget, Økonomiudvalget, Kommunalbestyrelsen.

## Sagsfremstilling

Hvert fjerde år skal Movia i samarbejde med kommuner og regioner udarbejde en fælles plan for den lokale og regionale kollektive trafik.

Forslaget til mobilitetsplan indeholder fire temaer, som hver især har tilknyttet en række forslag til indsatser:

Tema 1: Sammenhæng på tværs

– Vi får R-busserne hurtigere frem

– Vi udbygger Fingerplanen med BRT

– Vi forbereder os på at roadpricing er en mulighed

Tema 2: Nye mobilitetsløsninger på landet

– Vi tester og idriftsætter fleksibel offentlig transport

– Vi arbejder for, at samkørsel bliver et tilbud på tværs af kommunerne

– Vi skaber overblik over og forbedrer de mindre knudepunkter

Tema 3: Partnerskaber for flere kunder

– Vi skaber forbindelser til turisme, kultur, fritids- og idrætsaktiviteter

– Vi samarbejder om bæredygtig pendling med kommuner og virksomheder

– Vi synliggør og målretter mobilitetstilbud for unge

Tema 4: Fokus på klima og miljø.

– Vi omstiller til grøn transport

– Vi understøtter implementering af klimaplaner i kommunerne.

Forslaget til Mobilitetsplan 2024, som er vedlagt inkl. to bilag, er nu sendt i høring med frist for høringssvar 31. maj 2024. Endvidere er vedlagt høringsbrev.

Administrationen har udarbejdet forslag til Kalundborg Kommunes høringssvar, dette er også vedlagt som bilag til denne sag. Udvalget drøfter dette og kommer med eventuelle bemærkninger, som indarbejdes inden høringssvaret sendes til Movia.

I forbindelse med behandlingen af sagen i Trafik- og [adresse] den 20. februar 2024, deltager Movia med en præsentation af deres forslag til Mobilitetsplan 2024.

## Økonomiske konsekvenser

Ingen.

### Sagens forløb

20-02-2024 Trafik- og [adresse]
Anbefales.
07-03-2024 Teknik- og Miljøudvalget
Anbefales.
13-03-2024 Økonomiudvalget
Anbefales.